laion/Wikipedia-Exotic huggingface dataset:
מוסא סיסוקו

מוסא סיסוקו (בצרפתית: Moussa Sissoko; נולד ב-16 באוגוסט 1989 בלה בלאן-מניל) הוא כדורגלן צרפתי המשחק בעמדת הקשר בקבוצת ווטפורד. סיסוקו התחיל לשחק בקבוצת הנוער של אספרונס אולנה (Espérance Aulnay) ולאחר מכן בכוכב האדום פריז. בגיל 13 הוא עבר לשחק בקבוצת הגילאים של טולוז ובמקביל שיחק בנבחרות הצעירות של צרפת. ב-2006 הוא חתם בקבוצה הבוגרת של טולוז ושיחק בקבוצה B שמשחקת בליגת החובבים CFA. הוא שיחק שש עונות בטולוז ובינואר 2013 עבר לניוקאסל יונייטד. ב-31 באוגוסט 2016 חתם סיסוקו בקבוצת טוטנהאם הוטספר. ב-27 באוגוסט 2021 חתם בווטפורד. ב-23 בפברואר 2022 כבש שער בכורה בהפסד 1–4 לקריסטל פאלאס. ב-1 ביולי 2022 חזר לאחר תשע שנים לצרפת וחתם בנאנט. ב-10 ביולי 2024, חתם לשנתיים בווטפורד מליגת המשנה באנגליה. סיסוקו היה חלק מהסגל של כל הנבחרות הצעירות של צרפת. ב-2008 עלה לבחרת צרפת עד גיל 21 והתמנה לקפטן הקבוצה עד שנת 2010. ב-2010 הוא זומן לראשונה לנבחרת הבוגרת של צרפת. הוא זומן מחדש לנבחרת צרפת באוקטובר 2012, לאחר כישלון צרפת ביורו 2012. היה חלק מסגל הנבחרת הצרפתית למונדיאל 2014 וליורו 2016. מדיה וקבצים בנושא מוסא סיסוקו בוויקישיתוף מוסא סיסוקו, ברשת החברתית אקס (טוויטר) מוסא סיסוקו, ברשת החברתית אינסטגרם מוסא סיסוקו, באתר Transfermarkt מוסא סיסוקו, באתר Soccerway מוסא סיסוקו, באתר BDFutbol מוסא סיסוקו, באתר WorldFootball.net מוסא סיסוקו, באתר National Football Teams מוסא סיסוקו, באתר FootballDatabase.eu מוסא סיסוקו, באתר ESPN פרופיל השחקן באתר ל'אקיפ Moussa Sissoko
זר

האם התכוונתם ל... זר (ספר) - רומן אימה מ-2018 מאת סטיבן קינג זר (הלכה) – מושג הלכתי, המתייחס לרוב לכל יהודי שאינו כהן זר פרחים – מקבץ פרחים דקורטיבי הזר – רומן מאת אלבר קאמי שנאת זרים – יחס עוין מצד חברי קבוצה מסוימת אל חברי קבוצות אחרות עובד זר – אדם העובד לפרנסתו במדינה שאינה מולדתו (ראו גם עובדים זרים בישראל) מיתוג זר – שיטת שיווק ופרסום קבוצות זרות – קבוצות שאין להן איברים משותפים זאר – אמונה אפריקאית באיחוז אישים: זר הוא שם משפחה יהודי מיהדות פרס שמעיד על שיוך האדם למשפחה מאנוסי משהד. גלעד זר – קב"ט מועצה אזורית שומרון, שנהרג בעת מילוי תפקידו דודו זר – שחקן תיאטרון וזמר, ידוע בעיקר כ"דודו" מתוכנית הטלוויזיה לילדים פרפר נחמד מרדכי זר – איש ציבור ישראלי שכיהן כחבר הכנסת מטעם מפא"י משה זר – סוחר קרקעות, ראש משפחת זר, משפחה פעילה וידועה בהתיישבות ביהודה ושומרון עתיה זר – עיתונאית, פובליציסטית וסופרת ילדים ישראלית פנינה זר – סופרת ילדים ונוער ישראלית תמי זר – סופרת ועיתונאית ישראלית גוף זר שחקן זר מין פולש
הארמייה הראשונה (ארצות הברית)

הארמייה הראשונה של ארצות הברית היא הארמייה הוותיקה ביותר של צבא ארצות הברית. הארמייה הראשונה השתתפה במלחמת העולם הראשונה ובמלחמת העולם השנייה. ב-1973 השתנה ייעוד הארמייה והיא אחראית על הכשרה ואימונים של כוחות המילואים והמשמר הלאומי של הצבא. הארמייה הראשונה הוקמה בצרפת, ב-10 באוגוסט 1918, מכוחות אמריקאים שהיוו את חיל המשלוח לצרפת בעת מלחמת העולם הראשונה. בפיקודו של מפקדה הראשון, גנרל ג'ון פרשינג, הארמייה השתתפה במספר קרבות בשלבים המאוחרים של מלחמת העולם הראשונה. באותה עת שירתו בארמייה מספר קצינים כמו דאגלס מקארתור, ג'ורג' מרשל, וג'ורג' פטון, שיהפכו למפקדים בכירים במלחמת העולם השנייה. לאחר מלחמת העולם הראשונה הארמייה שהתה לתקופה קצרה באירופה, וב-1919 פורקה. ב-1933 הוקמה הארמייה הראשונה מחדש. היא לא לקחה חלק במלחמת העולם השנייה עד הפלישה לנורמנדי ב-6 ביוני 1944. תחת פיקודו של עומר ברדלי, שלוש דיוויזיות מהארמייה נחתו בחופי נורמנדי, בעוד שתי דיוויזיות מוטסות הוצנחו מהאוויר. לאחר מכן התקדמה הארמייה לחצי האי קוטנטן וכבשה את שרבור. היא פרצה מנורמנדי במבצע קוברה. הארמייה הועברה מקבוצת הארמיות ה-21 הבריטית לקבוצת הארמיות ה-12 של ארצות הברית, שהוקמה זה מכבר. באוגוסט 1944 עבר ברדלי לפקד על קבוצת הארמיות ה-12, ואת מקומו כמפקד הארמייה הראשונה ירש סגנו, קורטני הודג'ס. ב-12 באוגוסט השתתפה הארמייה בכיתור כוחות גרמניים בקרב פאלז. בעת המתקפה הגרמנית בארדנים בדצמבר 1944, הארמייה הראשונה הייתה קרובה לגדות הרוהר והתכוננה להסתער על הסכרים שם. הפריצה הגרמנית בארדנים ניתקה את הארמייה הראשונה מקבוצת הארמיות ה-12, ובעקבות כך הועברה (יחד עם הארמייה התשיעית) חזרה לפיקוד קבוצת הארמיות ה-21 הבריטית ב-20 בדצמבר. היא נשארה תחת פיקוד בריטי למשך ארבעה שבועות. לאחר הקרב על הבליטה, צלחה הארמייה את נהר הריין לתוך גרמניה. ב-18 באפריל הגיעה הארמייה לנהר אלבה. עם תום המלחמה באירופה תוכנן להעביר את הארמייה לחזית המזרח הרחוק, לקראת הפלישה המתוכננת ליפן, אך היפנים נכנעו עוד קודם לכן. אתר האינטרנט הרשמי של הארמייה הראשונה (באנגלית) מדיה וקבצים בנושא הארמייה הראשונה בוויקישיתוף היסטוריה של הארמייה הראשונה, באתר הרשמי של היחידה הארמייה הראשונה, ברשת החברתית פייסבוק הארמייה הראשונה, ברשת החברתית אקס (טוויטר) הארמייה הראשונה, באתר פליקר
חוסה מריה בסנטה

חוסה מריה בסנטה פאבונה (בספרדית: José María Basanta Pavone; נולד ב-3 באפריל 1984) הוא כדורגלן עבר ארגנטינאי ששיחק בעמדת הבלם. לזכותו 12 הופעות בנבחרת ארגנטינה, אותה ייצג במונדיאל 2014. בסנטה החל את הקריירה המקצועית שלו בשנת 2003, במועדון הארגנטינאי אסטודיאנטס. ב-2006 עבר לאולימפו דה באיה בלנקה, אשר התמודדה בליגת המשנה. באותה העונה סייע לאולימפו לזכות בטורניר ה"אפרטורה" (Apertura) ובטורניר ה"קלאוסורה" (Clausura) ובכך להבטיח את עלייתה של אולימפו לליגת העל הארגנטינאית. ב-2007 חזר לשחק באסטודיאנטס למשך עונה אחת. ביוני 2008, נמכר בסנטה למונטריי מליגת העל המקסיקנית לבקשתו של מנהלה המקצועי. מאז, זכה עם מונטריי באליפות טורניר הפתיחה ב-2009 ו-2010, ו-3 פעמים בליגת האלופות של CONCACAF בין השנים 2010-2013. בקיץ 2014 חתם בקבוצה האיטלקית פיורנטינה. מדיה וקבצים בנושא חוסה מריה בסנטה בוויקישיתוף חוסה מריה בסנטה, באתר Transfermarkt חוסה מריה בסנטה, באתר Soccerway חוסה מריה בסנטה, באתר National Football Teams חוסה מריה בסנטה, באתר FootballDatabase.eu
נימפומנית (סרט)

נימפומנית (באנגלית: Nymphomaniac) הוא סרט דרמה ארוטי אירופי משנת 2013 של הבמאי והתסריטאי לארס פון טרייר, בכיכובם של שארלוט גינסבורג, וילם דפו, שיה לה-באף וסטלאן סקארסגארד. הסרט חולק לשני חלקים (Volume I, Volume II) בשל אורכו. נימפומנית נחשב לסרט מעורר מחלוקת, בגלל התכנים המיניים הרבים שמוצגים בו והחופשיות שבה הוא עוסק בהם. זהו הסרט האחרון בטרילוגיית הדיכאון הבלתי רשמית של לארס פון טרייר, לאחר אנטיכרייסט ומלנכוליה. בישראל אף מפיץ לא רכש את הזכויות להקרנה מסחרית שלו בבתי הקולנוע. מועצת הקולנוע הרומנית אסרה להקרין את חלקו השני של הסרט. לסרט יצאה גם "גרסת הבמאי" (Director's Cut) בה חלק מהסצנות בוטות ומיניות אף יותר, ואורכו מוסיף מעל לשעה לעומת הגרסה הרגילה ה"מצונזרת". ג'ו, המגדירה את עצמה כנימפומנית, מגוללת את הניסיון הארוטי שלה בפני אדם זר שהציל אותה מאלימות. הסרט מחולק לשמונה פרקים, החמישה הראשונים מוצגים בחלק הראשון של הסרט והשלושה הנותרים בחלקו השני. הסרט בנוי כך שלאחר שג'ו מסיימת לגולל סיפור מסוים, המאזין מנתח אותו מבחינה פילוסופית ותאולוגית. לארס פון טרייר טען שזוהי סוגה חדשה שהמציא, לה הוא קורא "Digressionism", שדורש מן הצופה לחשוב ולהביע דעה בעצמו. הסרט נחשב ליצירה פרובוקטיבית מאוד, בדומה לסרטיו האחרים של לארס פון טרייר. עם זאת, התקבל גם בביקורות אוהדות. מבקר הקולנוע אורי קליין כתב:” יותר מכל, התחושה שהצפייה ב"נימפומנית" מעוררת היא שבניגוד למרבית הסרטים שאנו צופים בהם כיום, כאן מדובר בקולנוע חי, הנשאב ממוחו ומנפשו הקודחים והצלולים כאחד של יוצרו. "נימפומנית" דורש מאיתנו משהו; תובע מעורבות ותובע תגובה. כצופים בסרט אנו נותרים פסיביים מולו, אך הוא מפעיל בתוכנו מחשבה ורגש, שמחלצים אותנו לפחות באופן מדומה וסימבולי מפסיביות זו ומחברים אותנו לגרעין המרכזי שמניע את עלילת סרטו החדש של פון טרייר”. אורון שמיר כתב באתר עכבר העיר:” אם מסתכלים מעבר לפרובוקציות של מלך הפרובוקציות לארס פון טרייר, מוצאים סרט מפתיע על חברה אנושית חולה ומזוהמת, בה אנשים התרגלו להתגרות מינית מדברים שבינם לבין מין אין שום קשר, בעוד האהבה והאינטימיות נשארו מחוץ לתחום”. מדיה וקבצים בנושא נימפומנית בוויקישיתוף אתר האינטרנט הרשמי של נימפומנית (באנגלית) "נימפומנית", באתר AllMovie (באנגלית) "נימפומנית", באתר Rotten Tomatoes (באנגלית) "נימפומנית", באתר Box Office Mojo (באנגלית) יעל שוב, וידויים של מוח מסוכן, באתר Time Out תל אביב, 15 במאי 2014 נועה לוין,עכבר העיר, הקאסט של "נימפומנית" חושף סיפורים מהס(ר)דינים, באתר הארץ, 5 במאי 2014 נירית אנדרמן, עורכת "נימפומנית" מגלה סודות מחדר העריכה, באתר הארץ, 26 במאי 2014 נטע אלכסנדר, "נימפומנית": לארס פון טרייר מפתיע בנקודת מבט נשית, באתר הארץ, 29 בדצמבר 2013 שני ליטמן, האם בישראל מפחדים מ"נימפומנית", באתר הארץ, 19 במרץ 2014 שני ליטמן, מועצת הקולנוע הרומנית אסרה להקרין את חלקו השני של הסרט "נימפומנית", באתר הארץ, 30 בינואר 2014 אורי קליין, "נימפומנית" של לארס פון טרייר: סקס ללא אירוטיקה, באתר הארץ, 11 במאי 2014 אורון שמיר, עכבר העיר, "נימפומנית": לא דיברנו עוד על אהבה, באתר הארץ, 9 במאי 2014
ויקטור ליאנדרו באז'י

ויקטור ליאנדרו באז'י (בפורטוגלית: Victor Leandro Bagy; נולד ב-21 בינואר 1983) המכונה ויקטור (Victor) הוא כדורגלן עבר בריזלאי ששיחק בעמדת השוער. ויקטור החל את דרכו ב-1997 בקבוצת הנוער של סאו פאולו אך ב-1998 עבר לשחק בקבוצת הנוער של פאוליסטה. בשנת 2000 החל ויקטור להיכלל בסגל הקבוצה הבוגרת כשוער מחליף. ב-2003 ערך את הופעת הבכורה שלו בהרכב הקבוצה. ב-18 בדצמבר 2007 הצטרף ויקטור לקבוצת גרמיו בעבור 400,000 ריאל ברזילאי. ב-24 בפברואר 2008 סבל מפציעה ונעדר במשך חודש וחצי. ב-18 ביוני 2010 חתם ויקטור על משחק בקבוצה עד 2015. ב-29 ביוני 2012 חתם ויקטור על חוזה בקבוצת אתלטיקו מיניירו למשך חמש שנים בעבור €3,500,000. בפברואר 2021 הודיע על פרישה ממשחק פעיל. ב-21 במאי 2009 הופיע ויקטור לראשונה במדי נבחרת ברזיל בכדורגל במהלך גביע הקונפדרציות. ב-10 באוגוסט 2010 הופיע במשחק נבחרת ברזיל נגד נבחרת ארצות הברית כחלק ממונדיאל 2010. ב-7 במאי 2014 זומן ויקטור למונדיאל 2014. מדיה וקבצים בנושא ויקטור ליאנדרו באז'י בוויקישיתוף אתר האינטרנט הרשמי של ויקטור ליאנדרו באז'י (בפורטוגזית) ויקטור ליאנדרו באז'י, באתר Transfermarkt ויקטור ליאנדרו באז'י, באתר Soccerway ויקטור ליאנדרו באז'י, באתר WorldFootball.net ויקטור ליאנדרו באז'י, באתר National Football Teams ויקטור ליאנדרו באז'י, באתר FootballDatabase.eu פרופיל המאמן, באתר Transfermarkt Grêmio anuncia goleiro Victor (Grêmio announces goalkeeper Victor)‎ (בפורטוגזית), באתר הרשמי של ויקטור ליאנדרו באז'י, 18 בדצמבר 2007 Grêmio confirma Victor, do Paulista, como seu novo goleiro (Grêmio confirms Victor, from Paulista, as their new goalkeeper)‎ (בפורטוגזית), באתר UOL Esporte, ‏18 בדצמבר 2007 Goleiro Victor, com lesão renal, fica um mês e meio afastado (Goalkeeper Victor, with a kidney injury, stays one and a half month sidelined)‎ (בפורטוגזית), באתר UOL Esporte, ‏25 בפברואר 2008 Goleiro Victor renova contrato com o Grêmio até 2015 (Goalkeeper Victor renews contract with Grêmio until 2015)‎ (בפורטוגזית), באתר Placar, ‏18 ביוני 2010 Atlético-MG contrata goleiro Victor, ex-Grêmio (Atlético-MG signs goalkeeper Victor, former Grêmio player)‎, באתר Estado de S. Paulo, ‏29 ביוני 2012 AE, Goleiro Victor se despede do futebol com vitória do Atlético-MG, Correio do Povo (ב־Brazilian Portuguese) USA Falls to Brazil 2-0 in Front of 77,223 Fans at The New Meadowlands Stadium, באתר US Soccer, ‏10 באוגוסט 2010 World Cup 2014: Kaka and Robinho omitted from Brazil squad, באתר BBC Sport, ‏7 במאי 2014
הווארד וב

הוֹוארד מלטון וב, MBE (באנגלית: Howard Melton Webb; נולד ב-14 ביולי 1971) הוא שופט כדורגל אנגלי לשעבר. וב שפט משחקים באנגליה וכן משחקים בינלאומיים במפעלים של אופ"א ופיפ"א. ב-2010 היה וב לשופט הראשון ששופט באותה שנה גם את גמר ליגת האלופות וגם את גמר המונדיאל. וב נולד ברות'רדאם שביורקשייר. אביו, בילי וב, היה שופט גם הוא במשך 35 שנה. לפני שהפך את שיפוט הכדורגל למקצוע היה סמל במשטרת דרום יורקשייר. את הקריירה כשופט החל הווארד וב ב-1993 כששימש כקוון בליגת הכדורגל של המחוזות הצפון מזרחיים באנגליה וב-1995 החל לשמש כשופט ראשי. וב חזר לעמדת הקוון כשהתקדם לפוטבול ליג ב-1996 ולפרמייר ליג ב-1998. במקביל לתפקידו כקוון בפרמייר ליג שימש וב גם כשופט ראשי בפוטבול קונפרנס. בשנת 2000 עזב את תפקידיו הקודמים והחל לשמש כשופט ראשי בפוטבול ליג. בשנת 2003 עבר לשפוט בפרמייר ליג בה הוא שופט עד היום. לצד משחקיו בליגה שפט וב גם במשחקים במפעלים אחרים באנגליה. ביניהם בולטים: מגן הקהילה של שנת 2005, גמר גביע הפוטבול ליג של 2007 וגמר גביע ה-FA של 2009. המשחק הבינלאומי הראשון אותו שפט וב היה משחק ידידות בווינדזור פארק בין צפון אירלנד לפורטוגל ב-2005. ב-2006 נמנה בין שופטי טורניר אליפות אירופה בכדורגל עד גיל 21 שהתקיים באותה השנה בפורטוגל. וב שפט שני משחקים בשלב הבתים, ניצחון 0-1 של צרפת על פורטוגל וניצחון באותה תוצאה של איטליה על אוקראינה. וב שפט גם את אחד ממשחקי חצי הגמר, ניצחון בפנדלים של אוקראינה על סרביה ומונטונגרו לאחר 0-0 בתום תשעים הדקות, והיה השופט הרביעי במשחק הגמר של הטורניר. ב-26 בספטמבר בהמשך השנה, לאחר הטורניר, שפט לראשונה משחק בליגת האלופות: ניצחון חוץ של ליון 0-3 על סטיאווה בוקרשט בשלב הבתים. ב-2007 היה וב בין חמשת השופטים שנשלחו מאופ"א לשפוט במשחקי אליפות העולם בכדורגל עד גיל 20. הוא שפט שלושה משחקים בשלב הבתים, את משחק רבע הגמר בו הביסה צ'ילה את ניגריה 0-4 כשכל השערים נכבשו בהארכה, ואת חצי הגמר בו נצחה צ'כיה את אוסטריה 0-2. מ-2008 הפך וב לחבר קבוע בין השופטים בטורנירים הבינלאומיים הבכירים בעולם. מלבד להמשך פעילותו במשחקי ליגת האלופות, הוא היה בין שופטי יורו 2008, גביע הקונפדרציות 2009, מונדיאל 2010, יורו 2012, גביע הקונפדרציות 2013 ומונדיאל 2014. ב-2011 הוכתר לחבר במסדר האימפריה הבריטית (MBE) על תרומתו לכדורגל. באוגוסט 2014 הודיע וב על פרישה משיפוט, ומונה להיות המנהל הטכני של איגוד השופטים האנגלי. מדיה וקבצים בנושא הווארד וב בוויקישיתוף הווארד וב, באתר Soccerway פרופיל השופט, באתר Transfermarkt יעקב זיו, הווארד וב: חלמתי בכלל להיות שחקן כדורגל, באתר nrg‏, 11 בספטמבר 2010 ynet ספורט, הווארד ווב פורש משיפוט אחרי 25 שנים, באתר ynet, 6 באוגוסט 2014 הווארד ווב פרש משיפוט: "הייתי בר מזל", באתר וואלה, 6 באוגוסט 2014
איסיס (פירושונים)

האם התכוונתם ל... איזיס – שמה היווני של האלה המצרית אסת: אלת הרפואה, הקסם, והטבע איסיס (אונייה) – אוניית-דגן רומית ענקית מאמצע המאה ה-2 לספירה בקירוב דאעש – ארגון טרור אסלאמי סוני הפועל בעיראק ובסוריה, מוכר גם בראשי התיבות של שמו באנגלית: ISIS ISIS (שיר) – שיר של הראפר האמריקאי ג'וינר לוקאס מערכת המודיעין הבינלאומית למינים, International Species Information System; בראשי תיבות: ISIS
דריל יאנמאט

דריל יאנמאט (הולנדית: Daryl Janmaat; נולד ב-22 ביולי 1989) הוא כדורגלן הולנדי המשחק בקבוצת דן האג. יאנמאט החל במועדון הנוער של פיינורד, שם שיחק שש שנים. את הקריירה הבוגרת שלו החל בעונת 2007/2008 בקבוצת דן האג בליגת המשנה ההולנדית. עונה לאחר מכן עבר לליגה הבכירה כשחתם בקבוצת הירנביין, איתה זכה ב-2012 בגביע ההולנדי. במהלך ארבע העונות שלו בהירנביין, נכלל בהרכב הפותח בשלוש עונות, כאשר שותף רק ב-10 משחקים בעונה הראשונה. לאחר תום החוזה שלו בהירנביין, הצטרף יאנמאט למועדון ההולנדי המוביל פיינורד, בו כבר שיחק כשחקן נוער. ב-17 ביולי 2014 יאנמאט חתם בקבוצת ניוקאסל יונייטד מהפרמייר ליג. ב-24 באוגוסט 2016 חתם יאנמאט בווטפורד. ב-29 בדצמבר 2020 חזר יאנמאט לאחר 12 וחצי שנה לקבוצת נעוריו דן האג. ב-7 בספטמבר 2012 רשם יאנמאט את הופעת הבכורה שלו בנבחרת נבחרת הולנד בה השלים 90 דקות בניצחון הבית על נבחרת טורקיה במסגרת מוקדמות מונדיאל 2014. מדיה וקבצים בנושא דריל יאנמאט בוויקישיתוף אתר האינטרנט הרשמי של דריל יאנמאט דריל יאנמאט, ברשת החברתית אקס (טוויטר) דריל יאנמאט, ברשת החברתית אינסטגרם דריל יאנמאט, באתר Transfermarkt דריל יאנמאט, באתר Soccerway דריל יאנמאט, באתר BDFutbol דריל יאנמאט, באתר WorldFootball.net דריל יאנמאט, באתר National Football Teams דריל יאנמאט, באתר FootballDatabase.eu פרופיל המאמן, באתר Transfermarkt
גילברט (אריזונה)

גילברט (באנגלית: Gilbert) היא עיר במחוז מריקופה, אריזונה שבארצות הברית. גילברט היא התאגיד העירוני בעל צפיפות האוכלוסייה הגדולה ביותר בארצות הברית. העיר עברה שינוי מהיר מקהילה המבוססת על חקלאות למרכז פרוורי בעל פעילות כלכלית מגוונת הממוקם בדרום-מזרח המרחב המטרופוליטני של פיניקס. בשנים האחרונות האוכלוסייה של גילברט גדלה בקצב מהיר באופן קיצוני, כאשר זו הגיעה מכ-5,710 ב-1980 עד לכ-208,000 במפקד שנערך ב-2010 - גידול של כ-3,650 אחוזים ב-30 שנה. תחילתה של ההתיישבות באזור שנקרא כיום גילברט התאפשרה תודות לוויליאם "בובי" גילברט, שעל שמו נקראת העיר. הוא סיפק ב-1902 את השטח לצורך בניית מסילת רכבת בין פיניקס לפלורנס. ב-1910 נוסדה המכולת "Ayer's Grocery Store", החנות הראשונה בגילברט, וב-1912 התמקם סניף הדואר הראשון בחנות זאת. באותה שנה הגיעו מורמונים רבים להתיישב בגילברט, ועד ל-1918 הם התארגנו תחת הארגון "Gilbert Ward". גילברט הייתה יישוב חקלאי עד ל-1920, אז הפכה לתאגיד עירוני. כעיירה נשארה גילברט בעלת אפיון חקלאי מובהק, ונודעה כ"בירת החציר העולמית" מ-1911 עד לשנות ה-20 המאוחרות של המאה ה-20. מדיה וקבצים בנושא גילברט בוויקישיתוף אתר האינטרנט הרשמי של גילברט (באנגלית) ויליאם מייקל "בובי" גילברט, באתר "Find a Grave" (באנגלית) Town Room, Gilbert Historical Museum website מקום 13 בארצות הברית ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
גלנדייל (אריזונה)

גלנדייל (באנגלית: Glendale) היא עיר במחוז מריקופה, אריזונה שבארצות הברית. האזור שנקרא היום "גלנדייל" היה מדבר שממה עד ל-1887, אז ייסד ויליאם ג'ון מרפי את היישוב החדש לו קרא "גלנדייל". ה'יישוב' נותר שמם עד ל-1891 אז פעל מרפי יחד עם ברג'ס הדסל להביא 70 משפחות למקום. הגעתה של הרכבת לגלנדייל אפשרה למתיישבים בעיר תעבורה נוחה למוצריהם, וכן ייבוא קל של חומרי בנייה לעיר. הקמת המפעל "Beet Sugar Factory" ב-1906 תרמה אף היא לצמיחתה של העיר. אף על פי שהפעילות סביב המפעל נמשכה רק עד ל-2013, המפעל שיחק תפקיד חשוב בגידול במספרם של מהגרים ואחרים שהגיעו להתיישב בעיר. במפקד האוכלוסין שנערך ב-2000 נמנו בגלנדייל כ-218 אלף נפש, כ-75 אלף משקי בית וכ-54 אלף משפחות. צפיפות האוכלוסייה לפי אותו מפקד עמדה על קצת יותר מ-1,500 נפש לקמ"ר. בגלנדייל שני מרכזי ספורט עיקריים: אצטדיון אוניברסיטת פיניקס המשמש מאז 2006 כאצטדיונה הביתי של אריזונה קרדינלס מליגת ה-NFL; וכן ה-"חילה ריוור ארנה" - היכל ספורט הקשור לאצטדיון אוניברסיטת פיניקס והמשמש מאז 2003 כאולמה הביתי של קבוצת ההוקי קרח המקצוענית, אריזונה קויוטיס, מליגת ה-NHL. מדיה וקבצים בנושא גלנדייל בוויקישיתוף אתר האינטרנט הרשמי של גלנדייל (באנגלית) השם אינו מרמז על כך שהאצטדיון הוא ביתה הספורטיבי של אוניברסיטת פיניקס, אלא על ספונסר האוניברסיטה. ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
מונקאליירי

מונקאליירי (באיטלקית: Moncalieri) היא עיר בנפת טורינו שבמחוז פיימונטה שבאיטליה. העיר שוכנת במרחק 8 ק"מ ממרכז העיר טורינו. מונקאליירי ידועה בזכות המצודה שלה שנבנתה במאה ה-12 והורחבה במאה ה-15 ובהמשך הייתה למעון החביב על ויטוריו אמנואלה השני, מלך איטליה ועל בתו מריה קלוטילדה. המצודה היא אחת מהמעונות המלכותיים של בית סבויה שהוכרזו כאתר מורשת עולמית על ידי ארגון אונסק"ו בשנת 1997. מונקאליירי נוסדה ב-1228 על ידי תושבים מטסטונה (Testona), כיום אחד מפרברי העיר, כמקום מפלט מההתקפות שספגו מהעיר קיירי (Chieri). הגישה הקלה לנהר הפו והגשר שהיא חלשה עליו, גרמו לפריחה מסוימת של העיר שנעשתה "עיר חופשית" והיא הייתה למשכנם של כמה מנזרים. במאה ה-17 הפכה מונקאליירי לנחלתו של בית סבויה והמצודה של העיר שימשה אותם כמעון הקיץ. במהלך איחוד איטליה נחתמה ב-1849 הצהרת מונקאליירי שבה הוכרז ויטוריו אמנואלה השני כיורשו של אביו והוכרז על הסכם שלום עם האימפריה האוסטרית. כיום מונקאליירי היא מרכז לתעשיות טכנולוגיות מתקדמות. המצודה היא אחד מהמעונות של בית סבויה שהוכרזו כאתר מורשת עולמית. מאז 1919 היא משמשת כבסיס הדרכה של הקרביניירי, אחת מהזרועות של הכוחות המזוינים של איטליה. בסמוך למצודה, משתרעת כיכר ויטוריו אמנואלה השני שהייתה בעבר מרכז חיי העיר. הכיכר רוצפה בשנת 1825 והמזרקה עם הפסל בדמותו של נפטון (Il Saturnio) נמצאת בחלקה העליון של הכיכר המשופעת. מסיבות אסתטיות ומעשיות המזרקה הועברה כמה פעמים ממקום למקום. מעבר צר מחבר את הכיכר למוסד החינוכי (Real Collegio Carlo ) שבו למדו בני האצולה. כיום שוכנת במקום מכללת קארלו אלברטו (Collegio Carlo Alberto), הפועלת בחסות אוניברסיטת טורינו ובה קיימת פעילות מחקר והוראה בתחומי המשפטים, הכלכלה ומדעי המדינה. הכנסייה הגותית של סנטה מריה דלה סקאלה (Santa Maria della Scala), משכנת את שרידיו של הפטרון המקומי של העיר. גרמניה באדן-באדן, גרמניה יוון אגרירופולי (אנ'), יוון מדיה וקבצים בנושא מונקאליירי בוויקישיתוף אתר האינטרנט הרשמי של מונקאליירי מונקאליירי, באתר אנציקלופדיה בריטניקה (באנגלית)
מרחב CW

בטופולוגיה, מרחבי CW הם סוג של מרחבים טופולוגים הנחקרים בתחום הטופולוגיה האלגברית. תכונה חשובה של מרחבי CW, היא שניתן להגדיר עליהם קומפלקסים סימפלקסים. מרחב CW הוא מרחב האוסדורף המורכב מאיחוד של קבוצות פתוחות הנקראות תאים (Cells). על המרחב לקיים את התנאים הבאים: לכל תא מממד n, קיימת פונקציה רציפה מהכדור הסגור ה-n-ממדי למרחב CW. על פונקציה זו למפות את פנים הכדור לתא. הסגור של כל תא נחתך עם כמות סופית של תאים. קבוצה במרחב הטופולוגי היא סגורה אמ"מ לכל תא שנבחר - החיתוך שלה עם הסגור של התא הוא סגור. כדי ליצור מרחב CW מעניין, נהוג שמרחב CW הוא מרחב מנה בו התאים "מודבקים" זה לזה. ממד המרחב הוא המקסימום על ממדי התאים המרכיבים אותו. אם מקסימום כנ"ל לא קיים, נאמר שממד המרחב הוא אינסוף. השלד ה-n ממדי של המרחב הוא איחוד כל התאים שממדם קטן או שווה ל-n. ניתן לבנות מרחב CW באופן אינדוקטיבי. בשלב הראשון, על ידי הדבקה של תאים מממד 1 לשלד ה-0 מממדי, נייצר את השלד ה-1 ממדי. בשלב ה-n, על ידי הדבקה של תאים מממד n לשלד ה-n-1 ממדי, נייצר את השלד ה-n ממדי. ספירה n ממדית, S n {\displaystyle S^{n}} , היא מרחב CW. עגיל הוואי (Hawaiian Earring) אינו מרחב CW. מרחבי CW באתר Wolfram מרחב CW, באתר MathWorld (באנגלית)
חרדים10

חרדים10 הוא אתר חדשות ישראלי, שהוקם ב-2014. האתר מתמקד בסיקור תחומים הנוגעים לחברה החרדית בישראל ובעולם. באתר מדורי חדשות, פוליטיקה, חדשות הנוגעות למגזר החרדי, מוזיקה ומשפחה. האתר הוא בבעלותם של בני הזוג דוד רוטנברג ושרי רוט, בשיתוף קבוצת משקיעים ששמם לא מפורסם. ב-2002 התגבש פורום בחדרי חרדים, במסגרת אתר הייד פארק, ואותו ניהל בתחילה דוד רוטנברג תחת השם "דוד10". עם השנים נקנה האתר על ידי משקיעים שונים והתפתח גם לאתר בחדרי חרדים שרוטנברג היה לעורכו. שרי הצטרפה לאתר ב-2009 ככתבת פוליטית. ב-2013 רכש את האתר מאיר גל מבעלי משרד הפרסום גל אורן BSD, ולאחר מספר חודשים פוטרו בני הזוג בשל סכסוכי עבודה וחילוקי דעות מקצועיים. באפריל 2014 הקימו יחד עם כחמישה עשר עיתונאים ואנשי תקשורת את אתר חרדים10 שיועד להתחרות באתרים החרדיים הבולטים בחדרי חרדים וכיכר השבת. עורכו הראשי של האתר הוא דוד רוטנברג. עורכים נוספים הם איציק הלפרין כתב לענייני חרדים בערוץ 1, ונחמן וייס. הכתבת הפוליטית והמרכזית היא שרי רוט, ומלבדה כותבים יוסף גרינבוים ואלי שוורץ. באתר מתפרסמים טורי דעה מכותבים בולטים בהם מנוחה פוקס ואליעזר היון שמרכז את מדור הטורים, כן מובאים גם טורים מפורסמים שנכתבו לעיתונים אחרים, בהם טורי דעה של סיון רהב-מאיר, ידידיה מאיר, מנחם ברוד ורביב דרוקר. לדברי אנשי האתר, הוא דוגל באג'נדה שהיא נגד הדרת נשים בכל מקרה בו הדבר אינו נוגד את ההלכה ולפיכך מפרסם תמונות נשים. אתר האינטרנט הרשמי של חרדים10 חרדים10, ברשת החברתית פייסבוק חרדים10, ברשת החברתית אקס (טוויטר) חרדים10, סרטונים בערוץ היוטיוב ריקי רט, ווינדוס: הזוג החזק בתקשורת החרדית יוצא לדרך חדשה, באתר nrg‏, 11 באפריל 2014 חרדים 10' הושק: קבלו את הפרטים על האתר שיתחרה ב'בחדרי חרדים' וב'כיכר'. אתר אייס אלכסנדר כץ. הקרב הלוהט במגזר החרדי: יוצאי ב'חדרי חרדים' מקימים אתר חדשות מתחרה, באתר אייס חרדים 10: יוצאי ”בחדרי חרדים“ מקימים אתר עצמאי, nrg 31/3/2013
1884 בספורט

ערך מורחב – 1884 דרבי קאונטי מאנגליה. לסטר סיטי מאנגליה טרנמיר רוברס מאנגליה לימאואדי יונייטד מצפון אירלנד הגביע האנגלי - בלקברן רוברס זוכה בגביע האנגלי. ערך מורחב – אליפות וימבלדון 1884 מוד ווטסון זוכה בטורניר וימבלדון לנשים. ויליאם רנשו זוכה בטורניר וימבלדון לגברים. האחים ארנסט וויליאם רנשו זוכים טורניר וימבלדון לזוגות. מדיה וקבצים בנושא 1884 בספורט בוויקישיתוף
אליפות וימבלדון 1925

אליפות וימבלדון 1925 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-22 ביוני והסתיימה ב-4 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים. כמו בשנה הקודמת בוצע דירוג משתתפים. כול מדינה הייתה יכולה לדרג עד ארבעה משחקניה, כך שהם יוצבו בבתים שונים. השנה אליפות צרפת נפתחה לספורטאים זרים ובכך התגבשה מתכונת גראנד סלאם שקיימת עד היום. באליפות זו ספורטאי צרפת זכו להישג בולט: סוזן לנגלן זכתה בתחרות הנשים, זוגות הנשים והזוגות המעורבים, רנה לקוסט זכה בתחרות הגברים ותחרות זוגות הגברים וז'אן בורוטרה זכה בתחרות זוגות הגברים והזוגות המעורבים. לתחרות זו נרשמו 128 טניסאים שחולקו ל-8 בתים. למרות שרוב המתחרים היו בריטים, כמו בשנה שעברה רק אחד מהם הגיע למשחקי רבע-גמר לעומת שלושה טניסאים מצרפת. בגמר תחרות הגברים כמו בשנה הקודמת נפגשו הצרפתים ז'אן בורוטרה ורנה לקוסט, הפעם רנה לקוסט ניצח ב-4 מערכות וזכה בתואר. בתחרות הנשים השתתפו 64 טניסאיות (מהם 47 בריטיות) שחולקו ל-4 בתים. קיטי מקיין מבריטניה (אלופת שנת 1924) הודחה במשחק חצי-גמר על ידי סוזן לנגלן (צרפת). בגמר סוזן לנגלן פגשה את ג'ואן פריי הבריטית וניצחה אותה בשתי מערכות. לסוזן לנגלן זו הייתה הזכייה השישית בתואר אלופה בתחרות הנשים. בתחרות השתתפו 64 זוגות. לתחרות נרשמו זוגות טניסאים ממספר מדינות, כמו בתחרות הגברים. זוג אלופי 1924 האמריקאים פרנק הנטר ווינסנט ריצ'רדס לא השתתפו בתחרות. במשחק הגמר נפגשו הזוג האמריקאי ריימונד קייסי וג'ון הנסי עם הזוג הצרפתי רנה לקוסט וז'אן בורוטרה. הצרפתים ניצחו ב-5 מערכות וזכו בתואר. בתחרות השתתפו 39 זוגות. אלופות השנה הקודמת הלן וילס והייזל וייטמן לא השתתפו בתחרות. בגמר סוזן לנגלן (צרפת) ואליזבת ריין (ארצות הברית) שיחקו נגד קטלין ברידג' (בריטניה) ומרי מקלוהם (בריטניה) וניצחו אותן בשתי מערכות. לזוג לנגלן/ריין זו הייתה הזכייה השישית בתואר בתחרות זוגות הנשים. בתחרות השתתפו 52 זוגות. מנצחי אליפות 1924 הזוג בריין גילברט וקיטי מקיין לא השתתפו בתחרות. בגמר התחרות נפגשו אומברטו דה מורפורגו (איטליה) ואליזבת ריין (ארצות הברית) והזוג הצרפתי סוזן לנגלן וז'אן בורוטרה. הצרפתים ניצחו בשתי מערכות וזכו בתואר. לסוזן לנגלן זו הייתה הזכייה השלישית בתואר בתחרות זוגות המעורבים. האתר הרשמי של אליפות וימבלדון תוצאות משחקי גברים תוצאות משחקי זוגות גברים תוצאות משחקי נשים תוצאות משחקי זוגות נשים תוצאות משחקי זוגות מעורבים